รบกวนสอบถามค่ะ ประจำเดือนมาครั้งล่าสุด 24/10/18 ปกติจะมาอีกครั้งช่วงวันที่ 21-23/11 แต่วันนี้ 28/11/18 ประจำเดือนยังไม่มา รู้ปวดหน่วงๆเหมือนประจำเดือนจะมา แต่ก็ไม่มา เจ็บหัวนม ตรวจฉี่ตอนเช้าหลังตื่นนอนยังขึ้นแค่ขีดเดียว ปกติประจำเดือนไม่เคยล่าช้านานขนาดนี้ ไม่ทราบว่าเกิดจากสาเหตุอะไรได้บ้างค่ะ ไม่คุมกำเนิดมา 2 ปีแล้วค่ะ
สวัสดีค่ะ หากได้ตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้น อย่างไรก็ตาม หากยังไม่ถึง 2 สัปดาห์นับจากมีเพศสัมพันธ์ครั้งสุดท้าย ก็ควรตรวจซ้ำอีกครั้งหลังจาก 2 สัปดาห์นับจากมีเพศสัมพันธ์ครั้งสุดท้าย หากยังตรวจไม่พบ การที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น